Najviše tijelo Općinskog društva Crvenog križa Plitvička jezera je **SKUPŠTINA**

Skupština Općinskog društva Crvenog križa Plitvička jezera broji 11 zastupnika.

U sklopu svoga djelokruga rada Skupština donosi Statut Općinskog društva Crvenog križa Plitvička jezera, Odluke o statusnim i drugim pitanjima ustroja, rada i djelovanja i radnim tijelima, Odluku o osnivanju stručne službe Općinskog društva Crvenog križa, Odluku o zastupniku Hrvatskog Crvenog križa i druge akte.

**ODBOR** Općinskog društva Crvenog križa Plitvička jezera broji 5 članova koji su na konstituirajućoj sjednici Skupštine izabrani iz redova zastupnika Skupštine na mandatno razdoblje od četiri godine. Odbor je izvršno tijelo Skupštine odgovorno za rad između sjednica Skupštine, koje rješava pitanja tijekom poslovne godine u skladu s odlukama, zaključcima i preporukama Skupštine. Predsjednik Općinskog društva Crvenog križa Plitvička jezera saziva sjednice Odbora prema potrebi.

Odbor kao izvršno tijelo Skupštine provodi odluke i preporuke Skupštine, razmatra i usvaja godišnje programe, financijske planove i brine o njihovu izvršenju, imenuje i opoziva ravnatelja Općinskog društva Crvenog križa Plitvička jezera uz prethodnu suglasnost Hrvatskog Crvenog križa te rješava i druga pitanja organizacije i rada.

**NADZORNI ODBOR** Općinskog društva Crvenog križa Plitvička jezera broji 3 člana i bira ga Skupština na mandatno razdoblje od četiri godine. Nadzorni odbor između svojih članova bira predsjednika.  
Osnovna funkcija i zadaća Nadzornog odbora je nadzor  financijsko-materijalnog poslovanja, pregled godišnjeg obračuna poslovanja i praćenje korištenja sredstava u sklopu financijskog plana.

**PREDSJEDNIK** Općinskog društva Crvenog križa Plitvička jezera je počasna volonterska funkcija na koju se bira na mandatno razdoblje od četiri godine. Predsjednik se bira iz redova zastupnika Skupštine na konstituirajućoj sjednici. Predsjednik saziva i predsjedava sjednicama Skupštine i Odbora, potpisuje akte koje donose ova tijela te obavlja i druge poslove koje mu povjeri Skupština i Odbor. U slučaju odsutnosti ili spriječenosti predsjednika zamjenjuje jedan od potpredsjednika sa svim ovlastima.

**Predsjednik** Općinskog društva Crvenog križa Plitvička jezera je **Branko Sokač.**

**Dopredsjednik** Općinskog društva Crvenog križa Plitvička jezera je **Čedomir Balać.**

**RAVNATELJ** Općinskog društva Crvenog križa Plitvička jezera je poslovodno tijelo. Nakon provedenog natječaja imenuje ga Odbor Općinskog društva Crvenog križa Plitvička jezera uz prethodnu  suglasnost Glavnog odbora Hrvatskog Crvenog križa. Ravnatelj obnaša funkciju profesionalno u mandatnom razdoblju od četiri godine.

Ravnatelj zastupa i potpisuje Društvo, naredbodavac je za ostvarenje financijskog plana i rukovodi Stručnom službom Općinskog društva Crvenog križa Plitvička jezera. Ravnatelj odlučuje o svim stvarima poslovanja ako hitnost situacije to zahtijeva. O svojoj odluci izvješćuje Odbor na prvoj slijedećoj sjednici. Za svoj rad odgovara Odboru i Skupštini.

**Ravnateljca Općinskog** društva Crvenog križa Plitvička jezera je **Anita Ugarković.**